Bertesbukta

Bertesbukta («Bertes») er et utendørs badeanlegg i bydelen Lund i Kristiansand som er populært om sommeren.

I Bertesbukta finnes serveringsted, sittegrupper, rutsjebane som fører ut i sjøen, badetrapper, badebrygge, badeflåte, tribuneanlegg, toaletter, små sandstrender og svaberg. Det er også stupetårn på 3,5 og 10 meter. Ved anleggelsen av anlegget ble det lagt vekt på at den skulle være tilgjengelig for barn og funksjonshemmede. Før Kristiansand fikk innendørs svømmehall, ble det konkurrert i både svømming og stup i Bertesbukta.  Ved Bertesbukta ligger også campingplassen Roligheden.  Fra Bertesbukta fører en trapp opp til det tidligere kystfortet Gleodden og turvei videre til tidligere Marvika Orlogsstasjon.

 Eksterne lenker 
 Bertesbukta på visitnorway.no
 Roligheden camping 
 Roligheden ferieleiligheter

Kategori:Kristiansands geografi
Kategori:Kristiansands historie
Kategori:Badeplasser i Agder